Den Vest-Sjællandske Avis, 1835-12-19
No. 14 af Jtzehoer Stændertidertidende indeholder Beretninger om Stændernes syttende Møde d. 17de November, og det attende Møde d. 19de November. Først forkyndte Præsidenten, at der var indløbet en Meddelelse af det fierde LanddistriktsTilforordnede for de mindre Landbesiddere, angaaende den af samme besluttede Understøttelse af den fra Kronprinskogen til Stænderforsamlingen indsendte Petition om kontraktstridig Beskatning. Endvidere anmeldte Præsidenten, at der fra den Kongelige Kommissarius var meddeelt ham Udkastet til et Patent, angaaende en forandret Bestemmelse og Børnens Hiemsteds Ret. Dernæst forkyndte Præsidenten Forsamlingen, at Beretningen var indløbet fra Kommitteen, angaaende Jnddrivelsen af tilbagestaaende Afgivter. Den Tilforordnede Hr. Grev v. Baudissin blev nu opfordret til at motivere sin Proposition angaaende Statens Finantser; den lød som følger: Den holsteenske Stænderforsamling vilde indgive en allerunderdanigst Promemoria til Hs. Majestæt Kongen af det Jndhold: at Hs. Kongelige Majestæt allernaadigst vilde behage at tillade den holsteenske Stænderforsamling, ved Slutningen af dens Arbeider, at udvælge tvende Medlemmer af dens Midte, der i Forening med de, ligeledes med allerhøieste bifald valgte Tilforordnede fra Fædrenelandets tvende andre Stænderforsamlinger, under Veiledning og Medvirkning af det Kongelige Finants Kollegiums Deputerede, kunde rette deres Bestræbelser paa: 1) at forelægge Hs. Kongelige Majestæt en nøiere og fuldstændigere Beregning over alle Grene af Landets Jndtægter og Udgivter, end den giver, der i Løbet af September Maaned d. A. blev bekiendtgjort; 2) at giøre Hs. Kongelige Majestæt opmærksom paa de Besparelser i Statsudgivterne, der vilde være tilstrækkelige til at dække den i Landets Finantsvæsen stedfindende Underbalance. Dette Andragende blev understøttet af flere Tilforordnede: men imod det Specielle i Samme gjordes ogsaa flere Jndvendinger. Da det kom til Afstemning over Spørgsmaalet, om der til Propositionens Prøvelse skulde udvælges en Kommittee, besvaredes det bejaende af Fleerheden. Nu opfordrede Præsidenten, den Tilforordnede Hr. Grev Reventlow til Farve, at motivere den af ham over samme Gienstand gjorte Proposition. Propositionen lød som følger: Hertugdømmet Holsteens Stænderforsamling vilde beslutte at rette en Petition til Hs. Majestæt vor Konge i det Øiemeed, at vor allernaadigste Konge vilde, efterat, paa Hs. Majestæts allerhøieste befaling en Oversigt af de danske Finantsers nuværende Tilstand, var foredraget i Statsraadet, og Hertugd. Holsteens Stænderforsamling for Offentliggjørelsen af Statsindtægternes og Udgivternes Oversigt i en allerunderdanigst Adresse af 5te October d. A. havde udtalt for Hs. Majestæt sin uskrømtede Tak, men de allertroeste Stænder dog ikke have kundet undertrykke den Bekymring, at den ved hiin Offentliggjørelse kundgjorte Underbalance tidlig eller seent ved Byrder og Afgivter, der ikke vilde være at afpresse Landet, skulde dækkes, allerhøist behage: 1) At anvise den Kongelige Finantsdeputation, at underkaste Finantserne, denne vigtigste Gienstand blandt Landets Anliggender, en alvorlig Prøvelse, ved ufortøvet Jndgivelse af Forslag til den mueligste Besparelse i de forskiellige Grene af Statsformuens Anvendelse, og 2) Allernaadigst at meddele disse Forslag, forsaavidt de angaae Fædrenelandets fælles Jnteresser, Hertugdommet Holsteens Provinsialstænder til Beraadslagning. Ogsaa mod dette Andragende erindredes det Samme, som var bemærket mod de tidligere Propositioner af lignende Jndhold, at en Forsamling af Provinsialstænderne ikke egnede sig til denne Sags Drøvelse. (Fortsættes.)